Pasiūlymas Tarybos reglamentas baigiantis dalinę tarpinę antidempingo priemonių, taikomų importuojamam Rusijos Federacijos kilmės siliciui, peržiūrą /* KOM/2006/0634 galutinis */





[pic] | EUROPOS BENDRIJŲ KOMISIJA | Briuselis, 26.10.2006 KOM(2006) 634 galutinis Pasiūlymas TARYBOS REGLAMENTAS baigiantis dalinę tarpinę antidempingo priemonių, taikomų importuojamam Rusijos Federacijos kilmės siliciui, peržiūrą (pateikta Komisijos) AIŠKINAMASIS MEMORANDUMAS PASIūLYMO APLINKYBėS | Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas), taikymu atliekant tyrimo procedūrą dėl Rusijos Federacijos kilmės silicio importo, vykdomą atlikus tarpinę peržiūrą pagal Tarybos Reglamento (EB) Nr. 384/96 11 straipsnio 3 dalį. | Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra parengtas remiantis procedūros, atliktos pagal pagrindiniame reglamente nustatytus esminius ir procedūrinius reikalavimus, rezultatais. | Pasiūlymo srityje taikomos nuostatos Šiuo metu pasiūlymo srityje netaikomos jokios nuostatos. | Derėjimas su kitomis Sąjungos politikos kryptimis ir tikslais Netaikytina. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | Atliekant procedūrą, su ja susijusios suinteresuotosios šalys, remdamosi pagrindiniame reglamente numatytomis nuostatomis, jau turėjo galimybę ginti savo interesus. | Tiriamųjų duomenų rinkimas ir naudojimas | Nepriklausomo tyrimo neprireikė. | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. | TEISINIAI PASIūLYMO ASPEKTAI | Siūlomų veiksmų santrauka 2006 m. balandžio 5 d. Komisija Europos Sąjungos oficialiajame leidinyje paskelbė pranešimą apie dalinės tarpinės antidempingo priemonių, taikomų importuojamam Rusijos Federacijos kilmės siliciui, peržiūros inicijavimą (OL C 82, 2006 4 5, p. 64). Prašymą atlikti šią peržiūrą pateikė Rusijos eksportuojantis silicio gamintojas, Sual Kremny Ural LLC, ir susijusi bendrovė (toliau – pareiškėjas), kurie prašė nustatyti taikomo dempingo skirtumą. 2006 m. gegužės 29 d. pareiškėjas oficialiai atsiėmė prašymą. Kadangi, remiantis pareiškėjo prašyme pateikta informacija, nebuvo nustatyta jokių aplinkybių, rodančių, kad nutraukus dabartinį tyrimą bus pažeisti Bendrijos interesai, Tarybai siūloma užbaigti dabartinę peržiūrą ir toliau taikyti pareiškėjui nustatytą galiojantį antidempingo muitą. Dėl to Komisijai siūloma priimti pridedamą Tarybos reglamento pasiūlymą siekiant šį pasiūlymą perduoti Tarybai ir paskelbti jį Europos Sąjungos oficialiajame leidinyje. | Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl šių priežasčių: | Veiksmų pobūdis yra aprašomas pirmiau minėtame pagrindiniame reglamente nesuteikiant galimybės taikyti šalies sprendimą. | Nuoroda apie Bendrijai, nacionalinėms vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos proporcingumą pasiūlymo tikslui netaikoma. | Priemonių pasirinkimas | Siūloma priemonė: reglamentas. | Kitos priemonės būtų netinkamos dėl šios priežasties: Kitos priemonės būtų netinkamos, nes pagrindiniame reglamente pasirinkimo galimybės nenumatytos. | POVEIKIS BIUDžETUI | Pasiūlymas neturi poveikio Bendrijos biudžetui. | 1. Pasiūlymas TARYBOS REGLAMENTAS baigiantis dalinę tarpinę antidempingo priemonių, taikomų importuojamam Rusijos Federacijos kilmės siliciui, peržiūrą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas)[1], ypač į jo 11 straipsnio 3 dalį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: 1. PROCEDŪRA 1.1 Ankstesni tyrimai ir galiojančios priemonės 2. Tarybos reglamentu (EB) Nr. 2229/2003[2] nustatytas galutinis antidempingo muitas importuojamam Rusijos kilmės siliciui. Importui iš SKU LLC, Sual-Kremny-Ural (Kamenskas, Uralo sritis, Rusija) ir susijusios bendrovės ZAO KREMNY (Irkutskas, Irkutsko sritis, Rusija) taikomo galutinio antidempingo muito norma yra 22,7 %. Komisija Sprendimu 2004/445/EB[3] priėmė pareiškėjo siūlomą įsipareigojimą. 1.2 Prašymas atlikti tarpinę peržiūrą 3. 2006 m. vasario 6 d. Komisija gavo prašymą atlikti dalinę tarpinę antidempingo priemonių, taikomų importuojamam Rusijos Federacijos kilmės siliciui, peržiūrą pagal 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas)[4] 11 straipsnio 3 dalį. 4. Prašymą pateikė SKU LLC, Sual-Kremny-Ural (Kamenskas, Uralo sritis, Rusija) ir susijusi bendrovė ZAO KREMNY (Irkutskas, Irkutsko sritis, Rusija) (toliau – pareiškėjas), kuriame prašoma nustatyti pareiškėjui taikomą dempingą. 5. Prašyme pateikti prima facie įrodymai, kad pasikeitė aplinkybės, kurių pagrindu buvo nustatytos priemonės, ir kad šie pokyčiai yra ilgalaikiai. 6. Todėl Komisija pranešimu Europos Sąjungos oficialiajame leidinyje [5] (toliau − pranešimas apie inicijavimą) paskelbė apie dalinės tarpinės antidempingo priemonių, taikomų importuojamam Rusijos Federacijos kilmės siliciui, kuris šiuo metu klasifikuojamas priskiriant KN kodą 2804 69 00, peržiūros inicijavimą. 7. Komisija apie tyrimo inicijavimą oficialiai informavo pareiškėją, eksportuojančios šalies atstovus ir Bendrijos gamintojų asociaciją. Suinteresuotosioms šalims buvo suteikta galimybė pateikti savo nuomonę raštu prašyti jas išklausyti per pranešime apie pradedamą tyrimą nustatytą laikotarpį. Klausimynai buvo išsiųsti pareiškėjui. 8. Tyrimo laikotarpis vyko nuo 2005 m. balandžio 1 d. iki 2006 m. kovo 31 d. 2. PRAŠYMO ATSIĖMIMAS IR TARPINĖS PERŽIŪROS PABAIGA 9. 2006 m. gegužės 29 d., t. y. prieš pateikdamas atsakymus į klausimyno klausimus, pareiškėjas oficialiai atsiėmė prašymą. 10. Buvo svarstoma, ar būtų pateisinama toliau vykdyti ex-officio tyrimą, nepaisant pirmiau minėto atsiėmimo. Tačiau atsižvelgiant į tai, kad prašymas buvo atsiimtas tyrimo pradžioje, nebuvo jokio įrodymo dėl dabartinio TL ir šiame etape nepadarytos išankstinės išvados, kuriomis remiantis būtų galima toliau vykdyti tyrimą. 11. Remiantis pareiškėjo prašyme pateikta informacija nebuvo nustatyta jokių aplinkybių, įrodančių, kad nutraukus tyrimą bus pažeisti Bendrijos interesai. 12. Visoms suinteresuotosioms šalims buvo pranešta apie ketinimą užbaigti dabartinę procedūrą. Viena suinteresuotoji šalis teigė, kad pareiškėjas ir toliau eksportavo svarstomąją prekę į EB dempingo kainomis ir kad dėl to tyrimas turėtų būti vykdomas toliau. Tačiau reikėtų pažymėti, kad užbaigus šį tyrimą, galiojanti antidempingo priemonė nebus panaikinta siekiant atkurti sąžiningą prekybą. Todėl šį argumentą teko atmesti. 13. Kitos dvi suinteresuotosios šalys pritarė dabartinio tyrimo tolesniam vykdymui siekiant pašalinti priemones, nes EB nustatytas pasiūlos trūkumas. Tačiau į šį argumentą negalima atsižvelgti atliekant tyrimą, nes juo siekiama iš naujo įvertinti vieno eksportuotojo dempingo skirtumą. Taigi vykdant toliau šį tyrimą, jokiu būdu nepasikeistų eksportuotojui taikomų priemonių lygis. Taigi juo negalima išspręsti pasiūlos trūkumo problemos nediskriminuojant. 14. Todėl buvo padaryta išvada, kad dabartinė tarpinė galutinių antidempingo priemonių, nustatytų į Bendriją importuojamam Rusijos Federacijos kilmės siliciui, peržiūra turėtų būti užbaigta. Pareiškėjui taikomos galiojančios antidempingo priemonės turėtų būti taikomos toliau, nepažeidžiant priemonių trukmės. PRIĖMĖ ŠĮ REGLAMENTĄ: 1 straipsnis 15. Dalinė tarpinė antidempingo priemonių, taikomų pagal Tarybos reglamentą (EB) Nr. 2229/2003 importuojamam Rusijos Federacijos kilmės siliciui, peržiūra, pradėta pagal Tarybos reglamento (EB) Nr. 384/96 11 straipsnio 3 dalį, yra baigta. 16. SKU LLC, Sual-Kremny-Ural (Kamenskas, Uralo sritis, Rusija) ir ZAO KREMNY (Irkutskas, Irkutsko sritis, Rusija) toliau taikomos šiuo metu galiojančios antidempingo priemonės. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas […] [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17). [2] OL L 339, 2003 12 24, p. 3. [3] OL L 127, 2004 4 29, p. 114. [4] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17). [5] OL C 82, 2006 4 5, p. 64.